336 MOGENS CLEMMENSEN. 
her) som Nr. 13, 14, 15 & 16, idet han fremhæver, at de er Nordbo- 
ruiner. Ved nøjere Eftersyn ligger der imidlertid paa dette Sted 23 
Tomter, hvoraf nogle med Bestemthed kan siges at være Nordbo- 
ruiner, medens andre er Rester af den Grønlænderboplads, som en- 
gang har ligget her ude ved Stranden. — Jeg tog en Kortskizze af 
Terrainet (Fig. 35); selve Tomterne og Afstandene mellem dem er 
maalte, og deres Retninger indlagte efter Kompas; hvorimod Kyst- 
linien og det kuperede ‚Terrain er tegnet paa Øjemaal. 
Tomterne ligger grupperede omkring en lille ret plan Slette, der 
er omgivet af højere Partier af Klippebakker, som yderst ved Strand- 
kanten paa et Par Steder falder stejlt ned i Vandet; imellem de 
stejle Partier er flad stenet Strandbred, der ind mod Land begrænses 
af stenede Brinker, ovenfor hvilke Sletten ligger.' Som vist paa 
Kortet findes et Par sumpede Partier, som i Regnperioder maa staa 
fulde af Vand; syd for Sletten løber desuden et lille Vandløb, der 
ved et Knæk paa Vejen ned mod Stranden danner en lille Pyt eller 
et Vandsted. — Muldlaget paa Sletten er tyndt og Bunden bestaar af 
Grus. Vegetationen er yderst tarvelig og bestaar mest af Nelliker, 
Engelskgræs og lidt Lav og Mos; kun enkelte Græstotter findes; og 
Jorden ses mellem Planterne; paa de sumpede Steder er der dog 
grønt Græs og lidt frodigere, ligeledes i de smaa Kløfter mellem 
Klipperne. Men Stedet egner sig absolut ikke til Græsgang for 
Kvæg. 
Tomt I. Denne er meget tydelig; Voldene bestaar åf Jord og 
Sten, hvoraf nogle er temmelig store. Længden er udvendig 20,20. 
meter og Bredden 7,20 meter; Voldenes Tykkelse 1,50—1,70 meter. 
Sydvestre Hjørne staar højest”; paa Sydsiden er, omtrent paa Midten, 
en 2,50 meter bred Døraabning; paa Nordsiden synes at være en lig- 
nende, men maaske er det kun Sammenstyrtning; i sydøstre Hjørne 
staar paa Østgavlens Inderside en stor Sten paa Kant. — Lige udenfor 
Tomtens Sydside er en græsklædt Plads, der ligger højere end Slet- 
ten; herfra ses hele Sletten og alle Tomterne syd for den, samt Vigen 
mod Sydvest, og Pladsen med Ruinerne af Kirken og Gaarden; deri- 
mod kan man ikke se Tomterne mod Nord og den store Vig her, 
fordi Klippebakker ligger imellem. Fra Tomtens Nordside strækker 
en lille græsklædt Kløft sig ned mellem Klipperne og ender brat 
ned mod Søen; dog kan man uden Vanskelighed fra Stranden 
komme op her, lige som gennem en lignende, bredere Kløft lige 
nord for. 
! Lige udenfor i Fjorden ligger det bekendte Skær med Ruinen. Paa Kortet (Fig. 
25) betegnet med Nr. 18). 
? Da de fleste af Tomterne er saa sammenfaldne, er det vanskeligt at angive Høj- 
den paa Voldene; men den varierer fra 10 til 60 cm. 
